**SZABÁLYZAT**

az önkormányzat tulajdonában lévő intézmények és helyiségeik bérbeadásának rendjéről

1. A SZABÁLYZAT hatálya kiterjed Balatonmáriafürdő Község Önkormányzata tulajdonában és fenntartásában levő épületek, helyiségek bérbeadására, bérleti díjának megállapítására.
2. Az 1. pontban meghatározott létesítmények:

a) **Községháza:** 8647 Balatonmáriafürdő, Gróf Széchényi Imre tér 9.

b) **Andrássy Mária Közösségi Ház**: 8647 Balatonmáriafürdő, Bajcsy Zs. u. 257.

c) **Csillagvirág Művészeti Óvoda:** 8647 Balatonmáriafürdő, Keszeg u. 16.

d) **Háziorvosi rendelő:** 8648 Balatonkeresztúr, Zrínyi u. 2.

e) **Önkormányzati telephely**: 8647 Balatonmáriafürdő, Vasút tér 4.

f) **Központi strand büfé**: 8647 Balatonmáriafürdő, Gróf Széchényi Imre tér 9.

g) **Hajóállomási strand kölcsönző épület**: 8647 Balatonmáriafürdő, Bernáth Aurél sétány

h) **Hullám utcai strandbüfé**: 8647 Balatonmáriafürdő, Hullám utca

i) **Védőnői Szolgálat:** 8648 Balatonkeresztúr, Keszeg u. 7.

1. **A létesítmények használatáért fizetendő díjak:**
   1. Az önkormányzat tulajdonában álló egyes épületek és helyiségeinek esetenkénti terem- és helyiségbérleti díját a szabályzat **1. melléklete** állapítja meg. **A bérleti, szolgáltatási díjak** **minden év január 1. napjától a KSH által közzétett infláció mértékével növekednek.**
   2. Az **1. e) pontban meghatározott helyszín esetében az Önkormányzat díjmentesen biztosíthatja az önkormányzati feladatellátáshoz kapcsolódó telephelyezés lehetőségét,** parkolás és anyagtárolás céljából történő igénybevételt, azon vállalkozások részére, akik az önkormányzattal szerződéses jogviszonyban állnak.
   3. **A szabályzat 1. f)-h) pontjában meghatározott helyszínek esetében a teljes épület bérbeadása pályázat útján történik.** A pályázati eljárás egyedi hirdetmény közzétételével indul. **A pályázat minden esetben a Képviselő-testület által egyedileg megállapított kiinduló licit induló összegének és a pályázati feltételek meghatározásával indul.**
   4. **A balatonmáriafürdői székhellyel rendelkező bejegyzett, vagy Balatonmáriafürdőn aktív tevékenységet végző civil szervezetek, egyesületek, egyéb szerveződések részére Önkormányzat térítésmentesen biztosítja a helyiséghasználatot.**
2. **A szabályzat 2023. június 19. napján lép hatályba.**

**Galácz György**

**polgármester**

1. ***melléklet***

**HELYISÉGBÉRLETI DÍJAK**

1. Megnevezés: **KÖZSÉGHÁZA**

Címe: 8647 Balatonmáriafürdő, Gróf Széchényi Imre tér 9.

1. **MÚZEUM – IDŐSZAKI KIÁLLÍTÓ TEREM**

**Terembérlés** (előadás, tanácskozás, konferencia, esküvői szertartás céljára, stb.): **5.500 Ft/ óra**

**Befogadóképesség**: max. 80 fő

**Zártkörű magánrendezvény balatonmáriafürdői állandó lakosok számára (nem belépődíjas):** a díj 30 %-a

1. **KÖZPONTI STRAND - MASSZÁZSSZOBA**

**Helyiségbérlet** (masszázs, egyéb kozmetikai kezelés céljára): **40.000 Ft/hó**

Törthónap esetén a bérleti díj arányosan fizetendő.

A helyiség fűtési lehetőséggel nem rendelkezik, vizesblokk külön helyiségben vehető igénybe. A strandpénztár nyitvatartási ideje alatt (8:00 – 18:00 között) a helyiségben működő szolgáltatások a strandvendégek számára elérhetők. Külső vendégeknek csak érvényes strandbelépővel vehetők igénybe.

1. **IRODAHELYISÉG**

**Helyiségbérlet:** **30.000 Ft/hó**

A helyiség fűtéssel ellátott, vizesblokkal rendelkezik. (Wc, zuhanyzó)

1. Megnevezés: **Andrássy Mária Közösségi Ház**

Címe: 8647 Balatonmáriafürdő, Bajcsy Zs. u. 257.

**Terembérlés** (előadás, tanácskozás, konferencia, esküvő, bál vagy egyéb táncos rendezvény céljára): **5.500 Ft/ óra**

**Befogadóképesség**: max. 80 fő

**Zártkörű magánrendezvény balatonmáriafürdői állandó lakosok számára (nem belépődíjas):** a díj 30 %-a

1. Megnevezés: **CSILLAGVIRÁG MŰVÉSZETI ÓVODA**

Címe: 8647 Balatonmáriafürdő, Keszeg u. 16.

**Terembérlés** (előadás, bál vagy egyéb táncos rendezvény céljára): **5.500 Ft/ óra**

**Befogadóképesség**: max. 80 fő

1. Megnevezés: **HÁZIORVOSI RENDELŐ - EMELET**

Címe: 8648 Balatonkeresztúr, Zrínyi u. 2.

**Helyiségbérlet:** **44.000 Ft/hó**

Az épületrész külön bejárattal rendelkezik. Fűtéssel és vizesblokkal ellátott. A bérleti díj a rezsiköltséget nem tartalmazza.   
**Helyiségei:**

a) 1 db belső tér

b) 1 db előtér

c) 1 db raktárhelyiség

d) 2 db wc kézmosóval

e) 1 db fürdőszoba tusolóval, WC-vel.

1. Megnevezés: **VÉDŐNŐI SZOLGÁLAT**

Címe: 8648 Balatonkeresztúr, Zrínyi u. 2.

**Terembérlés** (kisebb létszámú foglalkoztatás céljára): **4.000 Ft/ óra**

**Befogadóképesség**: max. 20 fő

Az épület közös használatú a települési védőnővel.

1. Megnevezés: **ÖNKORMÁNYZATI TELEPHELY**

Címe: 8647 Balatonmáriafürdő, Vasút tér 4.

**Helyiség- és udvarbérlet** (parkolási, deponálási, anyagraktározási tevékenység céljára): **7.000 Ft/ nap**