# ELŐTERJESZTÉS



**BALATONMÁRIAFÜRDŐ KÖZSÉG**

**ÖNKORMÁNYZAT**

## **KÉPVISELŐ-TESTÜLETÉNEK**

2023. JÚNIUS 19-EI RENDKÍVÜLI,

NYILVÁNOS ÜLÉSÉRE

**TÁRGY:**

**AZ ÖNKORMÁNYZAT TULAJDONÁBAN LÉVŐ INTÉZMÉNYEK ÉS HELYISÉGEIK ESETI BÉRBEADÁSÁNAK RENDJÉRŐL ÉS BÉRLETI DÍJÁRÓL SZÓLÓ RENDELET HATÁLYON KÍVÜL HELYEZÉSÉRŐL**

**ELŐADÓ:**

**MESTYÁN VALÉRIA**

**CÍMZETES FŐJEGYZŐ**

**Készült**: Balatonmáriafürdő Község Önkormányzat Képviselő-testületének 2023. június 19-i rendkívüli, nyilvános ülésére

**Tárgy:** Az önkormányzat tulajdonában lévő intézmények és helyiségeik eseti bérbeadásának rendjéről és bérleti díjáról szóló rendelet hatályon kívül helyezéséről

**Tisztelt Képviselő-testület!**

**Az önkormányzat tulajdonában lévő intézmények és helyiségeik eseti bérbeadásának rendjéről és bérleti díjáról szóló 10/2018. (IV.25.) önkormányzati rendelet hatályon kívül helyezésére teszek javaslatot, és egyúttal a rendelet tartalmát külön szabályzatként meghatározni a**

* Szabályzat az önkormányzat tulajdonában lévő intézmények és helyiségeik bérbeadásának rendjéről

**A lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 36.§ (2) és 38. § (1) bekezdésében foglaltakra tekintettel a rendeleti szabályozásra nincs felhatalmazás, lehetőség, ezért a rendelet törvénysértő, emiatt hatályon kívül kell helyezni.**

„ 36.§ (2) Az önkormányzat tulajdonában lévő helyiség (a továbbiakban: önkormányzati helyiség) bérbeadásának és a bérbeadó hozzájárulásának a feltételeit – az önkormányzati lakásokra vonatkozó szabályok megfelelő alkalmazásával – önkormányzati rendelet határozza meg; a helyiségbér mértékét az önkormányzati rendelet nem szabályozhatja.

37. § A helyiség átadásával, rendeltetésszerű használatával, karbantartásával, felújításával, a bérleti jog szünetelésével, továbbá a szerződés megszűnésekor a helyiség visszaadásával kapcsolatban a bérbeadó és a bérlő jogaira és kötelezettségeire a felek megállapodása az irányadó.

**38. § (1) A felek a helyiségbér összegében szabadon állapodnak meg.”**

**Rendelet-tervezet**

**Balatonmáriafürdő Község Önkormányzat Képviselő-testületének**

**…/2023.(VI. …) önkormányzati rendelete**

**az önkormányzat tulajdonában lévő intézmények és helyiségeik eseti bérbeadásának rendjéről és bérleti díjáról szóló 10/2018. (IV.25.) önkormányzati rendelet hatályon kívül helyezéséről**

Balatonmáriafürdő Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában és a jogalkotásról szóló 2010. évi CXXX. törvény 10. § (1) bekezdés a) pontjában foglalt feladatkörében eljárva az alábbiakat rendeli el:

1. **§**

Hatályát veszti az önkormányzat tulajdonában lévő intézmények és helyiségeik eseti bérbeadásának rendjéről és bérleti díjáról szóló 10/2018. (IV.25.) önkormányzati rendelet.

1. **§**

Ez a rendelet a kihirdetését követő napon lép hatályba.

Galácz György Mestyán Valéria

polgármester címzetes főjegyző

Rendelet kihirdetve: 2023. június ..-án.

Mestyán Valéria

címzetes főjegyző

**Általános indokolás**

A lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 36.§ (2) és 38. § (1) bekezdésében foglaltakra tekintettel a rendeleti szabályozásra nincs felhatalmazás, lehetőség, ezért a rendelet törvénysértő, emiatt hatályon kívül kell helyezni.

**Határozati javaslat:**

**Balatonmáriafürdő Község Önkormányzat Képviselő-testületének**

**…/2023.(VI.21.) határozata**

**az önkormányzat tulajdonában lévő intézmények és helyiségeik bérbeadásának rendjéről szóló Szabályzat elfogadásáról:**

Balatonmáriafürdő Község Önkormányzat Képviselő-testülete **az önkormányzat tulajdonában lévő intézmények és helyiségeik bérbeadásának rendjéről** az előterjesztés szerinti szabályzatot jóváhagyja.

A szabályzatot a község honlapon közzé kell tenni.

**Határidő:** 2023. június 30.

**Felelős:** Galácz György polgármester

Balatonmáriafürdő, 2023. 06. 15.

Mestyán Valéria s.k.

címzetes főjegyző