# **ELŐTERJESZTÉS**

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2023. JÚNIUS 19-EI RENDKÍVÜLI,

NYILVÁNOS ÜLÉSÉRE

**TÁRGY:**

**MARCALI KISTÉRSÉGI TÖBBCÉLÚ TÁRSULÁS – TÁRSULÁSI MEGÁLLAPODÁS MÓDOSÍTÁSA**

**ELŐADÓ:**

**GALÁCZ GYÖRGY**

**POLGÁRMESTER**

**Készült**: Balatonmáriafürdő Község Önkormányzat Képviselő-testületének 2023. június 19-i rendkívüli, nyilvános ülésére

**Tárgy:** Marcali Kistérségi Többcélú Társulás – Társulási Megállapodás módosítása

**Tisztelt Képviselő-testület!**

A Marcali Kistérség Többcélú Társulás Társulási Tanácsa 2023. május 22-i ülésén fogadta el a társulási megállapodás módosítását, amelyet a hulladéktörvény 2023. július 1. napjától hatályba lépő módosulása, szintén ezen időponttól kezdődően az önkormányzatok védőnői szolgálat fenntartásával kapcsolatos kötelezettségének megszűnése, a vagyonbiztosítási feladatokban, valamint Segesd település polgármesterének személyében bekövetkezett változások indokoltak.

A társulás a 2023. május 22-i ülésén a mellékelt formában elfogadta a Társulási megállapodás, valamint 1. és 3. számú függelékeinek módosítását, egyúttal felkérte a társult önkormányzatok polgármestereit, hogy a Társulási Megállapodás módosítását elfogadásra terjesszék képviselő-testületeik elé.

Az intézmények (Marcali Szociális és Egészségügyi Szolgáltató Központ) működési körét a társulási megállapodás 3. számú függeléke, a tagokat megillető szavazati jog megoszlását feladatonként az 1. számú függelék tartalmazza, míg a társult települések képviselőinek nevét az 1. sz. melléklet tartalmazza. A Társulási Megállapodás és melléklete, valamint függelékeinek módosítása 2023. július 1-én lép hatályba.

**Határozati javaslat:**

**Balatonmáriafürdő Község Önkormányzat Képviselő-testületének**

**…/2023.(VI….) határozata**

**a Marcali Kistérségi Többcélú Társulás Társulási Megállapodásának módosításáról:**

Balatonmáriafürdő Község Önkormányzat Képviselő-testülete a Marcali Kistérségi Többcélú Társulás Társulási Megállapodásának módosításáról szóló előterjesztést megtárgyalta és az alábbi határozatot hozza:

Balatonmáriafürdő Község Önkormányzat Képviselő-testülete a Marcali Kistérségi Többcélú Társulás Társulási Megállapodásának módosítását a tanács által 2023. május 22-i társulási ülésen elfogadott formában, valamint a Megállapodás 1. és 3. számú függelékét 2023. július 1-i hatálybalépéssel az előterjesztéshez mellékelt formában elfogadja.

A Képviselő-testület felkéri a polgármestert, hogy a döntésről a Társulás Elnökét írásban tájékoztassa.

**Határidő:** 8 nap

**Felelős:** Galácz György polgármester

Balatonmáriafürdő, 2023. június 15.

Galácz György sk.

polgármester