**Megállapodás**

**Egységes szerkezetben**

**Hatályos: 2023. május 1-től**

amely létrejött egyrészről:

mint **Balatonmáriafürdő Község Önkormányzata** (8647 Balatonmáriafürdő, Gróf Széchényi Imre tér 9., képviselője: Poják Csaba alpolgármester, bankszámlaszáma: Takarékbank 66900045-10003176)**,** mint **Használatba adó**

másrészről:

**Balatonmáriafürdői Vízisport Egyesület** (Nyilvántartási szám: 14-02-0004166; székhelye: 8647 Balatonmáriafürdő, Köztársaság u. 2. képviseli: dr. Tósokyné Cserép Andrea egyesület elnöke), mint **Használatba vevő**

között alulírott helyen és napon az alábbiak szerint:

1. Használatba adó kijelenti, hogy kizárólagos tulajdonát képezi a balatonmáriafürdői 1612 hrsz-ú kivett beépítetlen terület megjelölésű, 7856 m² nagyságú ingatlan, mely természetben Balatonmáriafürdő, Bárdos Lajos sétány észak-keleti részén található.
2. *Használatba adó az 1. pontban megjelölt ingatlanon* ***az 1. módosítással biztosított 350 m2*** *nagyságú és* ***további nyugati irányban 350 m2-rel növelt – összesen 700 m2*** *körbekerített csónaktárolót alakított ki. Balatonmáriafürdő Község Önkormányzata Képviselőtestülete* ***124/2018. (VIII.21.)******határozata*** *alapján* ***2018. augusztus 22. napjától határozatlan időre*** *használatba adja Használatba vevő részére sport támogatási és egészséges életmód közösségi feltételeinek elősegítése közfeladat ellátása céljából.*
3. Használatba vevő a 2. pontban megjelölt ingatlant kizárólag az alapszabályában meghatározott tevékenységek folytatására, az alapszabály szerinti céljainak megvalósítása érdekében használhatja.
4. Felek megállapodnak abban, hogy a Használatba adó bármikor – előzetes értesítés nélkül is – jogosult jelen szerződés rendelkezéseinek betartását és a rendeltetésszerű használatot ellenőrizni.
5. Balatonmáriafürdő Község Önkormányzata Képviselő testülete **124/2018. (VIII.21.) határozata** alapján a Használatba vevő a 2. pontban megjelölt **ingatlan használata után használati díjat** **nem fizet**.

A Képviselő-testület **69/2022. (V.9.) számú határozat** **alapján az áramhasználatból eredő közüzemi díj a Használatba vevőt terheli, melynek díját egy összegben a Használatba adó által minden év szeptember 30-ig kiállított számlája alapján 8 napon belül köteles megfizetni.**

**5.a** Balatonmáriafürdő Község Önkormányzata a Balatonmáriafürdő Vízisport Egyesület részére engedélyezi a Balatonmáriafürdő Község Önkormányzata 1/1 arányú tulajdonában álló **Balatonmáriafürdő belterület 1602/3 hrsz alatt felvett kivett gazdasági épület megnevezésű, természetben nyilvános vizesblokk funkciójú épület használatát minden év 05.01.-10.30 közötti időtartamban.**

**Az épület egyes helyiségeinek használata díjmentes, azonban az elfogyasztott víz és csatornahasználatból eredő költségekhez használatba vevő hozzájárul. A felek kölcsönösen megállapított, átlagosan elfogyasztott alapdíj nélküli víz és csatornahasználat mennyiségét 100 m3 – ben határozzák meg.**

**Használatba vevő a fizetési kötelezettségének a Használatba adó által kiállított 5 db, egyenként 20 m3 mennyiséget tartalmazó, 15 napos fizetési határidő megjelölésével kiállított számla átutalással történő megfizetésével tesz eleget.**

1. Az ingatlan állagának megóvása, karbantartása, felújítása Használatba vevő feladata és kötelezettsége. Használatba vevő köteles az ingatlan tartozékainak karbantartásáról, szükség esetén javításáról, cseréjéről gondoskodni. Használatba vevő saját költségén végzi el a felmerülő egyéb állagmegóvó munkálatokat. Használatba vevő az ingatlanon csak Használatba adó előzetes írásbeli hozzájárulása alapján végezhet átalakításokat saját költségén. Az átalakításhoz és működéshez szükséges szakhatósági engedélyek beszerzése Használatba vevő kötelessége.
2. Használatba vevő a használat teljes időtartama alatt köteles a mindenkori tűzrendészeti, érintésvédelmi, munkavédelmi, hatósági- és jogszabályi előírásokat megtartani, az ingatlant rendeltetésszerűen használni.
3. Használatba vevő felel minden olyan kárért, amelyet a 2. pontban meghatározott ingatlan rendeltetésellenes használatával a Használatba adónak, illetve harmadik személynek okoz, ideértve a hatósági és jogszabályi előírások be nem tartásával okozott károkat is.
4. Használatba vevő az ingatlan használatát a Használatba adó előzetes hozzájárulása nélkül sem ingyenesen, sem ellenérték fejében – még ideiglenes jelleggel sem – nem ruházhatja át.
5. A nemzeti vagyonról szóló 2011. évi CXCVI. törvény (továbbiakban: Nvtv.) 11. § (10) bekezdése alapján a nemzeti vagyon hasznosítására vonatkozó szerződés csak átlátható szervezettel köthető. Használatba vevő cégszerűen aláírt okiratban nyilatkozik arról, hogy az Nvtv. 3. § (1) bekezdés 1. pont c) alpontja szerinti átlátható szervezetnek minősül.
6. Az Nvtv. 11. § (11) bekezdése szerint Használatba vevő vállalja, hogy

*a)* a civil szervezetek számára a vonatkozó jogszabályokban előírt beszámolási, nyilvántartási, adatszolgáltatási kötelezettségeket teljesíti,

*b)* az átengedett nemzeti vagyont a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja,

*c)* a hasznosításban - a hasznosítóval közvetlen vagy közvetett módon jogviszonyban álló harmadik félként - kizárólag természetes személyek vagy átlátható szervezetek vesznek részt.

1. Az Nvtv. 11. § (12) bekezdésére hivatkozással a Használatba adó a szerződést kártalanítás nélkül és azonnali hatállyal felmondhatja, ha a nemzeti vagyon hasznosításában részt vevő bármely - a hasznosítóval közvetlen vagy közvetett módon jogviszonyban álló harmadik fél - szervezet a nemzeti vagyon hasznosítására vonatkozó szerződés megkötését követően beállott körülmény folytán már nem minősül átlátható szervezetnek.
2. Felek jelen megállapodás felmondására 1 hónapos felmondási idő mellett bármikor jogosultak.
3. Használatba adó a szerződést azonnali hatállyal írásban felmondhatja, ha:

- a Használatba vevő a szerződésben foglaltaktól eltérő tevékenységet folytat,

- az ingatlant nem szerződésszerűen használja,

- egyéb súlyos szerződésszegést követ el.

1. Felek megállapodnak abban, hogy jelen megállapodás bármilyen okból történő megszűnése esetén a Használatba vevő az ingatlant 8 napon belül rendeltetésszerű használatra alkalmas állapotban, a leltár jegyzőkönyvben rögzítetteknek megfelelően átadja, egyúttal tudomásul veszi, hogy másik ingatlanra és kártalanításra semmilyen jogcímen nem tarthat igényt.
2. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, az Nvtv. és Balatonmáriafürdő Község Önkormányzat 6/2013 (IV.17.) számú az önkormányzat vagyongazdálkodásáról szóló rendelete vonatkozó rendelkezései az irányadóak.
3. Jelen megállapodást a felek elolvasás és közös értelmezés után, mint akaratukkal és szerződéses érdekeikkel mindenben megegyezőt helybenhagyólag aláírják.

Balatonmáriafürdő 2023. június …

------------------------------------ ---------------------------------------

**Balatonmáriafürdő Község Hullám Vitorlás Sport Egyesület**

**Önkormányzata** (dr. Tósokyné Cserép Andrea)

(Galácz György polgármester) Használatba vevő

Használatba adó

Ellenjegyző:

Németh Gyöngyi

pü.vezető