**Megállapodás**

1. **számú módosítása**

**(2023.05.01.-től)**

amely létrejött egyrészről:

mint **Balatonmáriafürdő Község Önkormányzata** (8647 Balatonmáriafürdő, Gróf Széchényi Imre tér 9., képviselője: Poják Csaba alpolgármester, bankszámlaszáma: Takarékbank 66900045-10003176)**,** mint **Használatba adó**

másrészről:

**Balatonmáriafürdői Vízisport Egyesület** (Nyilvántartási szám: 14-02-0004166; székhelye: 8647 Balatonmáriafürdő, Köztársaság u. 2. képviseli: dr. Tósokyné Cserép Andrea egyesület elnöke), mint **Használatba vevő**

között alulírott helyen és napon az alábbiak szerint:

**Előzmények:**

A szerződő felek rögzítik, hogy egymással **2018.08.22. napján megállapodást kötöttek** a balatonmáriafürdői 1612 hrsz-ú ingatlanon 300 m2 nagyságú körbekerített csónaktároló térítésmentes használatára, melyet **2018.11.19. napjával és a 168/2018. (XI. 12.) Képviselő-testületi határozattal,** valamint **2020.10.15. napjával és a 92/2020. (X.12.) számú Képviselő-testületi határozat** alapján összesen **700m2 használatba adott területre módosítottak.** **2022.05.13. napján kelt 3. számú módosítása elnevezésű okirattal és a** **69/2022. (V.9.) számú** Képviselő-testületi határozat alapján az Önkormányzat biztosította Balatonmáriafürdői Vízisport Egyesület részére a Balatonmáriafürdő, Bárdos sétány 14. sz. (1602/3 hrsz) ingatlanon található vizesblokk épületből mért áram vételezési lehetőségét 1 fázisú (max. 230 V, 16 A) rendszeren keresztül. Az áramhasználatból eredő közüzemi díj a Használatba vevőt terheli, melynek díját egy összegben a Használatba adó által minden év szeptember 30-ig kiállított számlája alapján 8 napon belül köteles megfizetni. Jelen 4. számú módosítása elnevezésű okirattal - a **78/2023.(VI.19.) számú** **Képviselő-testületi határozat** alapján - az alábbiak szerint módosítják a megkötött szerződést **2023. május 1.** napjától hatályosan:

1. *Az eredeti megállapodást a következő 5.a ponttal egészól ki:*

„5.a Balatonmáriafürdő Község Önkormányzata a Balatonmáriafürdő Vízisport Egyesület részére engedélyezi a Balatonmáriafürdő Község Önkormányzata 1/1 arányú tulajdonában álló Balatonmáriafürdő belterület 1602/3 hrsz alatt felvett kivett gazdasági épület megnevezésű, természetben nyilvános vizesblokk funkciójú épület használatát minden év 05.01.-10.30 közötti időtartamban.

Az épület egyes helyiségeinek használata díjmentes, azonban az elfogyasztott víz és csatornahasználatból eredő költségekhez használatba vevő hozzájárul. A felek kölcsönösen megállapított, átlagosan elfogyasztott alapdíj nélküli víz és csatornahasználat mennyiségét 100 m3 – ben határozzák meg.

Használatba vevő a fizetési kötelezettségének a Használatba adó által kiállított 5 db, egyenként 20 m3 mennyiséget tartalmazó, 15 napos fizetési határidő megjelölésével kiállított számla átutalással történő megfizetésével tesz eleget.”

2. *Az eredeti megállapodás jelen szerződéssel nem érintett rendelkezései változatlanul hatályban maradnak.*

Balatonmáriafürdő 2023. június 26.

------------------------------------ ---------------------------------------

**Balatonmáriafürdő Község Balatonmáriafürdői Vízisport Egyesület**

**Önkormányzata**

(Poják Csaba alpolgármester) (dr. Tósokyné Cserép Andrea elnök)

Használatba adó Használatba vevő

**Ellenjegyző:**

**Németh Gyöngyi**

**pü.vezető**