# **ELŐTERJESZTÉS**

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## *KÉPVISELŐ-TESTÜLETÉNEK*

2023. JÚNIUS 19-EI RENDKÍVÜLI,

NYILVÁNOS ÜLÉSÉRE

**TÁRGY:**

**ELHAGYOTT HULLADÉK FELSZÁMOLÁSÁHOZ SZÜKSÉGES INTÉZKEDÉSEKRŐL**

**ELŐADÓ:**

**MESTYÁN VALÉRIA**

**CÍMZETES FŐJEGYZŐ**

**Készült**: Balatonmáriafürdő Község Önkormányzat Képviselő-testületének 2023. június 19-i rendkívüli, nyilvános ülésére

**Tárgy:** Elhagyott hulladék felszámolásához szükséges intézkedésekről

**Tisztelt Képviselő-testület!**

**A hulladékgazdálkodási közszolgáltatási tevékenységet 2023. július 1-től az állam saját hatáskörben látja el az újonnan kialakítandó koncessziós rendszer bevezetésével.**

**A feladatellátás gazdálkodó szervezetek bevonásával, koncessziós szerződés útján fog megvalósulni, így a koncesszió tárgya, vagyis a hulladékgazdálkodási közfeladat ellátása az állam közfeladatai közé fog tartozni.** Ennek keretében – ahogy a Ht. 31. §-ának új szabályai rendelkeznek – a hulladékbirtokos a keletkezett hulladék kezeléséről a) a koncessziós társaságnak (vagy alvállalkozójának) történő átadás b) a koncessziós társaság (vagy annak alvállalkozója) által üzemeltetett hulladékgyűjtő ponton, hulladékgyűjtő udvarban vagy visszaváltó berendezéseken keresztül történő átadás c) a koncessziós társasággal kötött megállapodás alapján üzemeltetett hulladék átvételi helyen történő átadás d) koncessziós szerződés megkötésének hiányában az állam által kijelölt jogi személynek történő átadás útján gondoskodik.

**A helyi önkormányzatokra vonatkozó szabályok 2023. július 1-től a fenti, alapjaiban teljesen új rend szerint működő hulladékgazdálkodás miatt alapvetően megváltoznak.**

**A Ht. 35. § (1) bekezdésében a helyi önkormányzatok által szabályozandó feladatok közül kizárólag az elhagyott hulladékkal kapcsolatos rendelkezés marad hatályban: „A települési önkormányzat képviselő-testülete önkormányzati rendeletben állapítja meg: h) az elhagyott hulladék felszámolásához szükséges helyi intézkedések körét.”**

Módosul a Ht. 88. § (4) bekezdése is, amikor a felhatalmazó rendelkezések közül csak az alábbi rendelkezés marad hatályban**: „(4) Felhatalmazást kap a települési önkormányzat képviselő-testülete, hogy rendeletben állapítsa meg: c) a közterület tisztán tartására vonatkozó részletes szabályokat;”**

**Ezzel párhuzamosan a fenti időponttól megszűnik a települési önkormányzat hulladékgazdálkodási közszolgáltatás megszervezésével kapcsolatos feladata,** a Ht. szerinti hulladékgazdálkodási közfeladat az állam kizárólagos gazdasági tevékenysége lesz. Az állami hulladékgazdálkodási közfeladat magában foglalja az eddig önkormányzati felelősségi körbe tartozó hulladékgyűjtést, szállítást, továbbá ezek mellett az előkezelést és a hulladékkal való kereskedést is.

A Ht. 35. §-ában foglaltak tehát egyetlen rendelkezésre redukálódnak: a helyi önkormányzatoknak kizárólag az elhagyott hulladékkal kapcsolatos szabályokat kell önkormányzati rendeletben rögzíteniük. Az e §-ban foglalt többi felhatalmazó rendelkezés hatályon kívül helyezésével az önkormányzati rendeleteket úgy kell módosítani, hogy megfeleljenek a megmaradó felhatalmazásnak, ugyanakkor a korábbi felhatalmazó rendelkezések alapján meghozott helyi szabályokat hatályon kívül kell helyezni.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 5. pontja alapján a települési önkormányzatok feladata marad a köztisztasági feladatok ellátása, ugyanakkor az eddigi 19. pont, amely a hulladékgazdálkodást a helyben biztosítható közfeladatok körében ellátandó helyi önkormányzati feladatként szabályozta, 2023. július 1. napjától már nem lesz hatályos.

A környezet védelmének általános szabályairól szóló 1995. évi LIII. törvény 48. §. (3) bekezdése alapján az önkormányzatnak a környezetvédelmi tárgyú rendeletének tervezetét véleményezésre meg kell küldenie Somogy Vármegyei Kormányhivatal Környezetvédelmi, Természetvédelmi és Hulladékgazdálkodási Főosztálynak. Továbbá e törvény 46. § (2) bekezdés c) pontja szerint a vármegyei önkormányzat az épített és természeti környezet védelmével kapcsolatos feladatainak ellátása érdekében állást foglal a települési önkormányzatok környezetvédelmet érintő rendeleteinek tervezetével kapcsolatban.

## A fentiekre tekintettel szükséges hatályon kívül helyezni a települési hulladékgazdálkodási közszolgáltatásról szóló 15/2021. (XI. 15.) önkormányzati rendeletet, és az elhagyott hulladék felszámolásával kapcsolatos új rendeletet megalkotni.

## A közösségi együttélés szabályai továbbra is hatályban maradnak, mely szerint:

„10. Hulladékkezeléssel kapcsolatos magatartások

13. § (1) A közösségi együttélés alapvető szabályait sértő magatartást valósít meg, aki

a) az ingatlanán keletkezett hulladékot az elszállításra történő kihelyezésre meghatározott időponttól eltérő időpontban helyezi ki;

b) lomtalanítás keretében nem a kihelyezésre meghatározott időpontban helyezi el a lomot a közterületen,

c) háztartási vagy vállalkozói tevékenység során keletkezett hulladékot a közterületi hulladékgyűjtőben helyezi el;

d) a gyűjtőedényét úgy helyezi ki, hogy az akadályozza a jármű és gyalogos forgalmat,

e) az ingatlanhasználó hibájából elmaradt szállítás esetén a közterületre kihelyezett hulladéknak a saját ingatlanra történő visszahelyezéséről nem gondoskodik.

(2) Az [(1) bekezdés](https://or.njt.hu/eli/v01/397395/r/2022/3#SZ13.@BE(1))ben meghatározott magatartás természetes személyek esetén kétszázezer forintig, jogi személyek és jogi személyiséggel nem rendelkező szervezetek esetén kettőmillió forintig terjedő közigazgatási bírsággal sújtható.”

## Balatonmáriafürdő, 2023. 06. 05.

## Mestyán Valéria s.k.

címzetes főjegyző

RENDELET-TERVEZET

**Balatonmáriafürdő Község Önkormányzata Képviselő-testületének**

**/2023. (VI…..) önkormányzati rendelete**

**az elhagyott hulladék felszámolásához szükséges helyi intézkedésekről**

Balatonmáriafürdő Község Önkormányzata Képviselő-testülete a hulladékról szóló 2012. évi CLXXXV. törvény 35. § (1) bekezdés h) pontjában kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva és a környezet védelmének általános szabályairól szóló 1995. évi LIII. törvény 46. § (2) b. pontja, és a 48. § (3) bekezdésében biztosított véleményezési jogkörben eljáró szervek véleményének kikérésével a következőket rendeli el:

**1. §**

Az önkormányzat lakossági bejelentés alapján vagy hivatalból végzi a település közigazgatási területén belül az elhagyott hulladék felderítését.

**2. §**

(1) Az elhagyott hulladék felderítőjének jelzése alapján a Balatonkeresztúri Közös Önkormányzati Hivatal köztisztviselője helyszíni szemle keretében meghatározza a hulladék pontos helyét, mennyiségét, típusát, jellegét és amennyiben lehetséges, a hulladék tulajdonosát vagy korábbi birtokosát.

(2) Amennyiben az elhagyott hulladék magántulajdonban álló ingatlanon található, a Jegyző a rendelkezésére álló adatok megküldésével haladéktalanul eljárást kezdeményez a területileg illetékes hulladékgazdálkodási hatóságnál az elhagyott hulladék felszámolása érdekében.

(3) A Jegyző az elhagyott hulladék fellelésének helyszíneiről nyilvántartást vezet és az engedély nélküli hulladék-elhelyezéssel leginkább érintett helyszíneket rendszeresen ellenőrzi.

**3. §**

(1) Aki közterületen engedély nélkül hulladékot rak le, köteles azt saját költségén eltávolítani és a területben keletkezett károkat helyreállítani. Ha a kötelezett ennek a felszólításban meghatározott időn belül nem tesz eleget, az elszállításról a kötelezett költségére és felelősségére az Önkormányzat a vele szerződésben álló gazdálkodó szervezet útján gondoskodik.

(2) Az Önkormányzat általi hulladék elszállíttatásra vonatkozó rendelkezését kell alkalmazni akkor is, ha a közterületen hulladékot lerakó személye nem ismert. A hulladék lerakó személyének ismertté válása esetén az (1) bekezdés rendelkezéseit kell alkalmazni.

(3) A település közterületén elhagyott hulladék felszámolásának költségeit az Önkormányzat a költségvetésében biztosítja.

**4. §**

Hatályát veszti a települési hulladékgazdálkodási közszolgáltatásról szóló 15/2021. (XI. 15.) önkormányzati rendelet.

**5. §**

Ez a rendelet 2023. július 1-jén lép hatályba.

Galácz György Mestyán Valéria

polgármester címzetes főjegyző

Rendelet kihirdetve: 2023. június ..-án.

Mestyán Valéria

címzetes főjegyző

**Végső előterjesztői indokolás**

A hulladékgazdálkodási közszolgáltatási tevékenységet 2023. július 1-től az állam saját hatáskörben látja el az újonnan kialakítandó koncessziós rendszer bevezetésével.

A feladatellátás gazdálkodó szervezetek bevonásával, koncessziós szerződés útján fog megvalósulni, így a koncesszió tárgya, vagyis a hulladékgazdálkodási közfeladat ellátása az állam közfeladatai közé fog tartozni.

A helyi önkormányzatokra vonatkozó szabályok 2023. július 1-től a fenti, alapjaiban teljesen új rend szerint működő hulladékgazdálkodás miatt alapvetően megváltoznak.

A Ht. 35. § (1) bekezdésében a helyi önkormányzatok által szabályozandó feladatok közül kizárólag az elhagyott hulladékkal kapcsolatos rendelkezés marad hatályban: „A települési önkormányzat képviselő-testülete önkormányzati rendeletben állapítja meg: h) az elhagyott hulladék felszámolásához szükséges helyi intézkedések körét.”

Módosul a Ht. 88. § (4) bekezdése is, amikor a felhatalmazó rendelkezések közül csak az alábbi rendelkezés marad hatályban: „(4) Felhatalmazást kap a települési önkormányzat képviselő-testülete, hogy rendeletben állapítsa meg: c) a közterület tisztán tartására vonatkozó részletes szabályokat;”

Ezzel párhuzamosan a fenti időponttól megszűnik a települési önkormányzat hulladékgazdálkodási közszolgáltatás megszervezésével kapcsolatos feladata, a Ht. szerinti hulladékgazdálkodási közfeladat az állam kizárólagos gazdasági tevékenysége lesz. Az állami hulladékgazdálkodási közfeladat magában foglalja az eddig önkormányzati felelősségi körbe tartozó hulladékgyűjtést, szállítást, továbbá ezek mellett az előkezelést és a hulladékkal való kereskedést is.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 5. pontja alapján a települési önkormányzatok feladata marad a köztisztasági feladatok ellátása, ugyanakkor az eddigi 19. pont, amely a hulladékgazdálkodást a helyben biztosítható közfeladatok körében ellátandó helyi önkormányzati feladatként szabályozta, 2023. július 1. napjától már nem lesz hatályos.