# ELŐTERJESZTÉS

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2023. JÚNIUS 19-EI RENDKÍVÜLI,

NYILVÁNOS ÜLÉSÉRE

TÁRGY:

BALATONMÁRIAFÜRDŐ VÍZISPORT EGYESÜLET VIZESBLOKK HASZNÁLATI KÉRELME

**ELŐADÓ:**

**GALÁCZ GYÖRGY**

## POLGÁRMESTER

**Készült:** Balatonmáriafürdő Község Önkormányzati Képviselő-testületének 2022. május 9-ei nyilvános testületi ülésére

**Tárgy:** Balatonmáriafürdő Vízisport Egyesület vizesblokk használati kérelme

**Tisztelt Képviselő-testület!**

A Képviselő-testület a 2018. augusztus 21-ei ülésén és a **124/2018.(VIII.21.) számú képviselő-testületi határozatával döntött arról, hogy** sport támogatási és egészséges életmód közösségi feltételeinek elősegítése közfeladat ellátása céljából **300 m2 területet térítésmentesen használatba ad a Balatonmáriafürdői Vízisport Egyesület részére** az Önkormányzat 1/1 tulajdonát képező **balatonmáriafürdői 1612 hrsz-ú kivett beépítetlen terület megjelölésű**, 7856 m² nagyságú **ingatlanból,** mely természetben Balatonmáriafürdő, Bárdos Lajos sétány észak-keleti részén található.

**Az ingatlanon a Használatba vevő körbekerített csónaktárolót alakított ki.**

**A fentiekre 2018. augusztus 22. napján megállapodást kötöttek.**

Ezt követően az Egyesület kérelmére a **168/2018.(XI. 12.) számú képviselő-testületi határozatával** és a 2018. november 19. napján kelt megállapodás 1. számú módosító okiratával **további 50 m2 területet adott használtba, azaz összesen 350 m2-t.**

A Képviselő-testület **92/2020. (X.12.) számú határozatával** és a 2. számú módosító okirattal **2020. október 15. napjától a használatba adott területet tovább növelte összesen 700 m2-re.**

A Képviselő-testület a 2022. május 9-ei nyilvános ülésén a **69/2022.(V.9.) határozatával és a 3. számú módosító okiratban elfogadta az Egyesület áramvételezés iránti kérelmét.**

**A megállapodás alapján az áramhasználatból eredő közüzemi díj a Használatba vevőt terheli, melynek díját egy összegben a Használatba adó által minden év szeptember 30-ig kiállított számlája alapján 8 napon belül köteles megfizetni.**

*(A megállapodás, valamint módosításai jelen előterjesztés mellékletét képezik.)*

**Az Egyesület szóban jelezte, hogy az Egyesület működése és megnövekedett igények miatt szüksége lenne az önkormányzat által a szomszédos ingatlanon (1602/3 hrsz) kialakított vizesblokk használatára is, minden év 05.01.-10.30 közötti időtartamban. Az elfogyasztott víz és csatornahasználatból eredő költségekhez hozzájárul.**

**Részeletesen megvizsgáltuk a használatból eredő többletköltségeket és megállítottuk, hogy átlagosan elfogyasztott alapdíj nélküli víz és csatornahasználat mennyisége kb. 100 m3, melyet az Egyesület is elfogadott. A közüzemi díjat a Használatba vevő 5 db, egyenént 20 m3 mennyiséget tartalmazó számla alapján fizet meg.**

Kérem a Tisztelt Képviselő-testületet, hogy az alábbi határozati javaslatot, valamit az előterjesztés mellékletét képező megállapodás 4. számú módosítása és a megállapodás egységes szerkezetbe foglalt okiratot szíveskedjenek jóváhagyni:

**Határozati javaslat:**

**Balatonmáriafürdő Község Önkormányzat Képviselő-testületének**

**…/2023.(VI….) határozata**

**a Balatonmáriafürdő Vízisport Egyesület vizesblokk használati kérelméről:**

Balatonmáriafürdő Község Önkormányzat Képviselő-testülete megtárgyalta a „*Balatonmáriafürdő Vízisport Egyesület vizesblokk használati kérelme”* tárgyú előterjesztést és az alábbi döntést hozza:

A Képviselő-testület a **Balatonmáriafürdői Vízisport Egyesület részére** **térítésmentesen biztosítja** **a Balatonmáriafürdő, Bárdos sétány 14. sz., azaz 1602/3 hrsz alatt felvett kivett gazdasági épület megnevezésű, természetben nyilvános vizesblokk funkciójú épület használatát minden év 05.01.-10.30 közötti időtartamban.**

**Az épület egyes helyiségeinek használata díjmentes,** azonban **az elfogyasztott víz és csatornahasználatból eredő költségekhez használatba vevő hozzájárul.** **A felek kölcsönösen megállapított, átlagosan elfogyasztott alapdíj nélküli víz és csatornahasználat mennyiségét 100 m3 – ben határozzák meg.**

Használatba vevő a fizetési kötelezettségének a Használatba adó által kiállított **5 db, egyenként 20 m3 mennyiséget tartalmazó, 15 napos fizetési határidő megjelölésével kiállított számla átutalással történő megfizetésével tesz eleget.**

A Képviselő-testület felhatalmazza a Polgármestert az előterjesztés mellékletét képező 4. számú módosító okirat, valamint a Megállapodás egységes szerkezetben okirat aláírására.

**Határidő:** 8 nap értesítésre és megállapodás megkötésére

**Felelős:** Galácz György polgármester

Balatonmáriafürdő, 2023. június 15.

Galácz György sk.

polgármester