**Ügyiratszám: I.9398-5/2023.**

**MEGÁLLAPODÁS   
KÖZÉRDEKŰ KÖTELEZETTSÉGVÁLLALÁSRÓL**

amely létrejött

egyrészről **B.M.I.L. Kft.**, Székhely: 9021 Győr, Bajcsy-Zsilinszky út 22. Fsz. 5. ajtó, adószáma: 25568932-2-08, Cégjegyzékszám: 08-09-033182, képviseletében eljár: Csapó Zoltán Krisztián ügyvezető önállóan továbbiakban, mint **Átadó**,

másrészről

**Balatonmáriafürdő Község Önkormányzata** 8647 Balatonmáriafürdő Gróf Széchényi Imre tér 9. adószáma: 15397397-2-13 törzsszáma: 397395, képviselő Galácz György polgármester**,** továbbiakban, mint **Önkormányzat** között az alábbi feltételekkel:

**Előzmények**

A **B.M.I.L. Kft.** felajánlotta, hogy a Balatonmáriafürdő, Gróf Széchényi Imre tér csapadékvízelvezető rendszerének meghibásodása miatt fellépő szivattyúzási; kárelhárítási munkákra **1.000.000 Ft,** azaz egymillió forint pénzösszeg átadásával kíván hozzájárulni a sikeres megvalósításhoz.

**Megállapodás tárgya**

1. Átadó a jelen szerződés aláírásával kötelezettséget vállal arra, hogy a jelen szerződés mindkét fél általi aláírását követő 10 munkanapon belül az önkormányzat MBH Bank Nyrt-nél vezetett 66900045-10003176 számú bankszámlájára 1.000.000 Ft, azaz egymillió forint felajánlást átutalja.

2. Az Önkormányzat a felajánlott hozzájárulást **77/2023.(VI.19.) számú** határozatával köszönettel elfogadja.

3. Felek megállapítják, hogy az adomány átvételével kapcsolatban ÁFA fizetési kötelezettség nem keletkezik.

4. Önkormányzat kötelezettséget vállal arra, hogy a hozzájárulás összegét a Balatonmáriafürdő, Gróf Széchényi Imre tér csapadékvíz szivattyúzással kapcsolatban felmerülő költségekre használja fel, és legkésőbb 2023.12.31. napjáig a hozzájárulás felhasználásáról tájékoztatja Átadót.

5 Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény vonatkozó rendelkezései az irányadók.

6. Az adatkezelés jogalapja az átadó és az önkormányzat vonatkozásában az Európai Parlament és a Tanács 2016/679 (2016. április 27.) számú, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló általános adatvédelmi rendelet (a továbbiakban: „GDPR”) 6. cikk (1) bekezdés b) pontja szerint a szerződés teljesítéséhez szükséges adatkezelés.   
  
A felek tudomásul veszik, hogy az önkormányzat a jelen okiratban rögzített adatokat az irattári tervre vonatkozó mindenkor hatályos jogszabályok szerinti időtartamban, legalább azonban az okirat keltétől számított 8 évig a 2000. évi C. törvény szerinti számviteli alapbizonylatok kötelező megőrzése érdekében kezelni köteles.

Átadó tudomásul veszi, hogy az önkormányzat – ha azt a hatályos jogszabályok kötelezővé teszik – a GDPR 6. cikk (1) bekezdés c) pontja alapján, jelen szerződésben szereplő adatokat nyilvánosságra hozza.

Az adatkezelés további részleteit az önkormányzat, mint adatkezelő alábbi tájékoztatója tartalmazza, melynek elérhetősége:  
Balatonmáriafürdő Község Önkormányzata, 8647 Balatonmáriafürdő, Gróf Széchényi Imre tér 9., vagy <https://www.balatonmariafurdo.hu/wp-content/uploads/2021/04/Balatonmariafurdo-kozerdeku-adatigenylesi-szabalyzat.pdf>

7. A szerződés 4 eredeti, egymással teljes egészében megegyező példányban készült, amelyekből 2 példány az Átadónál, 2 példány pedig az önkormányzatnál marad.

Jelen szerződést a felek elolvasás és közös értelmezés után, mint akaratukkal mindenben megegyezőt jóváhagyólag aláírták.

Balatonmáriafürdő, 2023. június ……

|  |  |
| --- | --- |
| .........................................................  Galácz György  **Balatonmáriafürdő Község Önkormányzata**  **polgármester/Átvevő** | .........................................................  Csapó Zoltán Krisztián  **B.M.I.L. Kft.**  **ügyvezető/Átadó** |

Pénzügyileg ellenjegyzem:

**Németh Gyöngyi**

**pénzügyi vezető**